OBSAH 1. Úvod 3 2. Príjmy pripísané EPZF 3 3. Príjmy pochádzajúce z dočasných súm na reštrukturalizáciu (odvetvie cukru) 4 4. Pripomienky k predbežnému plneniu rozpočtu EPZF na rok 2011 4 5. Čerpanie pripísaných príjmov EPZF 8 6. Čerpanie príjmov pochádzajúcich z dočasných súm na reštrukturalizáciu (odvetvie cukru) 8 7. Čerpanie fondu na reštrukturalizáciu v odvetví cukru 8 8. Závery 8 PRÍLOHA 1: PREDBEŽNÉ ČERPANIE Z ROZPOČTOVÝCH PROSTRIEDKOV EPZF STAV K 28/02/2011 ÚVOD V prílohe 1 sa uvádza skutočná úroveň plnenia rozpočtu v lehote od 16. októbra 2010 do 28. februára 2011 v porovnaní s predpokladaným profilom výdavkov podľa ukazovateľov, ktorý je určený na základe ustanovení článku 20 nariadenia Rady (ES) č. 1290/2005[1]. PRÍJMY PRIPÍSANÉ EPZF Na základe pravidiel článku 34 nariadenia Rady (ES) č. 1290/2005 o financovaní Spoločnej poľnohospodárskej politiky sa príjmy pochádzajúce z finančných opráv podľa rozhodnutí o overení súladu, z nezrovnalostí a z odvodov za mlieko označujú ako príjmy pripísané na financovanie výdavkov EPZF. Podľa týchto pravidiel sa pripísané príjmy môžu používať na financovanie výdavkov EPZF, ktoré vzniknú členským štátom. V prípade, že sa časť týchto príjmov nevyužije, prenesie sa automaticky do nasledujúceho rozpočtového roka[2]. V rozpočte EPZF na rok 2011 sa zohľadnili: najnovší odhad Komisie v súvislosti s výškou rozpočtových prostriedkov, ktoré budú potrebné na financovanie očakávaných výdavkov na trhové opatrenia a priame pomoci, a odhady pripísaných príjmov, ktoré by sa mali podľa očakávania zinkasovať počas príslušného rozpočtového roku, ako aj prenesený zostatok pripísaných príjmov, ktoré zostali k dispozícii z predchádzajúceho rozpočtového roka. V návrhu týkajúcom sa výšky rozpočtových prostriedkov EPZF na rok 2011 Komisia zohľadnila celkové očakávané pripísané príjmy a v roku 2011 požiadala o rozpočtové prostriedky vypočítané odpočítaním odhadovanej výšky pripísaných príjmov od jej odhadovaných výdavkov. Rozpočtový orgán prijal nový rozpočet EPZF, ktorého prostriedky zahŕňajú očakávané pripísané príjmy. V čase zostavovania rozpočtu na rok 2011 Komisia odhadovala dostupné pripísané príjmy na 1 247,0 milióna EUR. Konkrétne: - Pripísané príjmy, ktorých vytvorenie sa očakávalo počas rozpočtového roku 2011, sa odhadovali na 707,0 milióna EUR. Z opráv na základe overenia súladu sa očakávala suma 600,0 milióna EUR a z nezrovnalostí suma 88,0 milióna EUR. Príjmy z odvodov za mlieko sa odhadovali na 19,0 milióna EUR. - Výška pripísaných príjmov, pri ktorých sa očakávalo, že sa prenesú z rozpočtového roku 2010 do roku 2011, sa odhadovala na 540,0 milióna EUR. Komisia v rozpočte na rok 2011 pripísala príjmy vo výške 1 247,0 milióna EUR na dva režimy. Konkrétne: - 500,0 milióna EUR vyčlenila na prevádzkové prostriedky pre organizácie výrobcov v odvetví ovocia a zeleniny a - 747,0 milióna EUR na režim jednotnej platby. Rozpočtový orgán na tieto dva režimy nakoniec schválil rozpočtové prostriedky vo výške 292,0 milióna EUR a 30 389,0 milióna EUR v súlade s návrhom Komisie. Súčet schválených rozpočtových prostriedkov a uvedených pripísaných príjmov zodpovedá celkovému odhadu požiadaviek na rozpočtové prostriedky vo výške 792 miliónov EUR na prevádzkové prostriedky pre organizácie výrobcov v odvetví ovocia a zeleniny a 31 136,0 milióna EUR na režim jednotnej platby. V prílohe, ktorá obsahuje predbežné plnenie rozpočtu v roku 2011 za obdobie do 28. februára 2011, sú schválené rozpočtové prostriedky na tieto dva režimy zahrnuté do rozpočtových prostriedkov určených pre odvetvie ovocia a zeleniny vo výške 491,1 milióna EUR a odvetvie neviazanej priamej pomoci vo výške 36 324,0 milióna EUR bez toho, aby sa zohľadnili už spomenuté pripísané príjmy. Po zahrnutí pripísaných príjmov do týchto odvetví predstavujú predpokladané celkové rozpočtové prostriedky v roku 2011 pre odvetvie ovocia a zeleniny 991,1 milióna EUR a pre odvetvie neviazanej priamej pomoci 37 071,0 milióna EUR. PRÍJMY POCHÁDZAJÚCE Z DOčASNÝCH SÚM NA REšTRUKTURALIZÁCIU (ODVETVIE CUKRU) Dočasné sumy na reštrukturalizáciu v odvetví cukru sa považujú za pripísané príjmy určené na financovanie reštrukturalizačnej pomoci v odvetví cukru a ďalšej pomoci plánovanej v rámci Fondu na reštrukturalizáciu v odvetví cukru. Za tri hospodárske roky: 2006/07, 2007/08 a 2008/09 sa tieto sumy týkajúce sa množstvových kvót na cukor, inulínový sirup a izoglukózu pridelených hospodárskym subjektom v každom členskom štáte zaplatili do fondu. V čase zostavovania rozpočtu na rok 2011 sa očakávalo presunutie sumy 1 015,0 milióna EUR z rozpočtového roku 2010 do rozpočtového roku 2011. Konečná suma pripísaných príjmov prenesených do rozpočtového roku 2011 v rámci Fondu na reštrukturalizáciu v sektore cukru dosiahla 1 044,8 milióna EUR. PRIPOMIENKY K PREDBEžNÉMU PLNENIU ROZPOčTU EPZF NA ROK 2011 Predbežná úroveň plnenia rozpočtu za obdobie od 16. októbra 2010 do 28. februára 2011 je znázornená v prílohe 1. Porovnáva sa s profilom výdavkov na základe ukazovateľa, ktorý bol určený na základe ustanovení článku 20 nariadenia Rady (ES) č. 1290/2005. V tejto časti sa uvádzajú pripomienky k niektorým rozpočtovým položkám, ktoré vykazujú najvýznamnejšie rozdiely medzi skutočnou a očakávanou úrovňou plnenia rozpočtu na rok 2011. Trhové opatrenia Oproti odsúhlaseným rozpočtovým prostriedkom na opatrenia na poľnohospodárskych trhoch bolo čerpanie k 28. februáru 2011 v porovnaní s plánovaným ukazovateľom vyššie o 151,9 milióna EUR. Túto odchýlku spôsobili predovšetkým vinárske odvetvie a potravinové programy. V iných odvetviach zároveň došlo celkovo k nedostatočnému čerpaniu. Obilniny (- 62,1 milióna EUR) Nedostatočné čerpanie tejto rozpočtovej položky v roku 2011 je výsledkom rozsiahleho predaja obilnín z intervenčných skladov, ktorý začal v decembri 2010. Do 28. februára 2011 Komisia predala v rámci verejných súťaží 2 404 000 ton jačmeňa a 88 000 ton pšenice za výrazne vyššie ceny ako ceny odhadované pri príprave rozpočtu na rok 2011. Momentálne sa Komisia nazdáva, že negatívne výdavky zaznamenané v rámci tejto rozpočtovej položky budú viesť k celkovému nedostatočnému čerpaniu na konci roku 2011. Potravinové programy (+ 23,1 milióna EUR) Rýchlejšie čerpanie rozpočtových prostriedkov v porovnaní s úrovňou ukazovateľa je momentálne odrazom nedostatočného čerpania tejto rozpočtovej položky v roku 2010. Odráža to skutočnosť, že administratívne náklady členských štátov spojené s riadením programov z roku 2010 sa deklarovali až v rozpočtovom roku 2011. Momentálne sa však Komisia nazdáva, že rozpočtové prostriedky budú dostatočné na úhradu očakávaných výdavkov. Ovocie a zelenina (+ 98,6 milióna EUR v porovnaní so schválenými rozpočtovými prostriedkami) Túto úroveň čerpania pravdepodobne spôsobili výdavky za prevádzkové fondy pre organizácie výrobcov, ktoré sú financované zo schválených rozpočtových prostriedkov a z príjmov pripísaných do tejto schémy v rozpočte na rok 2011 (Poznámka: pozri uvedený bod 2, ktorý obsahuje bližšie informácie). Táto úroveň čerpania je výsledkom uplatňovania ukazovateľa k 28. februáru 2011 na schválené rozpočtové prostriedky, čo nezahŕňa príjmy pripísané tomuto odvetviu. Komisia sa v tejto chvíli domnieva, že celkové rozpočtové prostriedky dostupné pre toto odvetvie budú dostatočné na úhradu výdavkov, pri ktorých sa očakáva, že vzniknú členským štátom v roku 2011. Od roku 2010 Komisia vložila pre orientáciu čitateľa poznámku pod čiarou * v prípade tabuľky predbežnej spotreby, ktorá sa nachádza v prílohe. Táto poznámka pod čiarou zobrazuje, aká by bola situácia, pokiaľ by sa k 28. februáru 2011 uplatnil ukazovateľ na všetky rozpočtové prostriedky, ktoré majú byť k dispozícii na financovanie tohto odvetvia. Ako sa uvádza v bode 2, celkové predpokladané financovanie tohto odvetvia sa skladá zo schválených rozpočtových prostriedkov vo výške 491,1 milióna EUR a príjmov pripísaných tomuto odvetviu, ktoré sa odhadujú na 500,0 milióna EUR. Pokiaľ by sa uplatnil ukazovateľ na celkové financovanie vo výške 991,1 milióna EUR, ktoré by mali byť dostupné na financovanie tohto odvetvia, potom by sa nevyčerpalo – 52,5 milióna EUR. Toto nedostatočné čerpanie súvisí s prevádzkovými prostriedkami pre organizácie výrobcov, ktoré majú mierne pomalší rytmus platieb ako v minulých rokoch, a s programom konzumácie ovocia v školách, ktorý zatiaľ vzhľadom na relatívnu novotu opatrenia nedodržiava vymedzený vzor čerpania. Oboje sa považujú za dočasné. Na druhej strane pomoc určená skupinám výrobcov na predbežné uznanie zaznamenala v roku 2011 rýchlejší rytmus platieb ako za posledné tri roky. Výrobky vinohradnícko-vinárskeho odvetvia (+ 117,3 milióna EUR) Pri porovnaní úrovne rozpočtových prostriedkov a teoretického profilu čerpania určeného ukazovateľom k 28. februáru 2011 sa ukázalo, že súčasné nadmerné čerpanie je spôsobené zrýchleným rytmom platieb členských štátov predovšetkým vo vnútroštátnych podporných programoch pre vinárske odvetvie. Tento rýchlejší rytmus nepredstavuje žiadne riziko prekročenia rozpočtových prostriedkov, keďže vychádzajú z finančných stropov stanovených v prípade týchto opatrení právnymi predpismi. Mlieko a mliečne výrobky (- 14,1 milióna EUR) Pri porovnaní úrovne rozpočtových prostriedkov a teoretického profilu čerpania určeného ukazovateľom k 28. februáru 2011 sa zaznamenalo nedostatočné čerpanie. Súvisí to najmä so školským mliečnym programom, na ktorý sa v rozpočte zvýšili prostriedky o 10 miliónov EUR v porovnaní s počiatočnými potrebami. Toto zvýšenie rozpočtu sa doposiaľ neodrazilo v čerpaní členských štátov. Okrem toho predaj odstredeného sušeného mlieka z intervenčných skladov, ktorý začal v decembri 2010, vytvoril negatívne výdavky v rámci tejto položky, keďže predaj sa uskutočnil na úrovni cien vyšších ako sa pôvodne odhadovalo pri príprave rozpočtu na rok 2011. Hovädzie a teľacie mäso (+ 7,2 milióna EUR) Rýchlejšie čerpanie rozpočtových prostriedkov z tejto rozpočtovej položky v porovnaní s úrovňou ukazovateľa vyplýva z vývozu väčších množstiev, ako sa očakávalo, ktoré boli vyvezené s náhradou v období od 16. októbra 2010 do 28. februára 2011. Vzhľadom na otvorenie tureckého trhu mäsovým výrobkom EÚ sa vývozná činnosť na tomto trhu výrazne zvýšila v prvej polovici WTO roku 2010/11. Komisia v súčasnosti plánuje vydať tento rok vývozné certifikáty na množstvo, ktoré je väčšie ako sa predpokladalo pri príprave rozpočtu na rok 2011. Komisia sa preto v tejto chvíli nazdáva, že táto rozpočtová položka v roku 2011 celkovo dosiahne nadmerné čerpanie, ktoré sa pokryje prevodom rozpočtových prostriedkov dostupných v iných rozpočtových položkách s nedostatočným čerpaním. Priama pomoc Čerpanie rozpočtových prostriedkov na priamu pomoc v porovnaní s hodnotou ukazovateľa k 31. januáru 2011 bolo nižšie o 9,7 milióna EUR. Neviazaná priama pomoc (– 77,4 milióna EUR v porovnaní so schválenými rozpočtovými prostriedkami) Celkové úverové rozpočtové prostriedky dostupné pre potreby tohto odvetvia predstavujú 37 071 miliónov EUR vrátane predpokladaných príjmov vo výške 747 miliónov EUR pripísaných režimu jednotnej platby. (Pozn.: pozri uvedený bod 2, ktorý obsahuje bližšie informácie). Režim jednotnej platby predstavuje nedostatočné čerpanie v porovnaní s hodnotou ukazovateľa. Rytmus tohto režimu sa po veľmi rýchlom čerpaní v prvých dvoch mesiacoch rozpočtového roku 2011 mierne spomalil v januári a februári. Členské štáty doteraz zaplatili približne 94 % odhadovaných potrieb podľa rozpočtu v porovnaní s 89 % v tom istom období v roku 2010. Túto úroveň čerpania v prípade neviazanej priamej pomoci pravdepodobne spôsobili platby členských štátov za režim jednotnej platby na plochu, kde sa zaznamenalo nedostatočné čerpanie v porovnaní s úrovňou ukazovateľa. Zatiaľ čo vo väčšine členských štátov rytmus platieb zodpovedá stanovenému vzoru, Bulharsko a Malta do konca februára nevykonali žiadnu platbu a v Poľsku sa vykonali výrazne nižšie platby. Komisia v tejto chvíli považuje túto situáciu za dočasnú. Od roku 2010 Komisia vložila pre orientáciu čitateľa poznámku pod čiarou * v prípade tabuľky predbežnej spotreby, ktorá sa nachádza v prílohe. Táto poznámka pod čiarou zobrazuje, aká by bola situácia, pokiaľ by sa k 28. februáru 2011 uplatnil ukazovateľ na všetky rozpočtové prostriedky, ktoré majú byť k dispozícii na financovanie tohto sektora. Ako sa uvádza v bode 2, celkové predpokladané financovanie tohto odvetvia sa skladá zo schválených rozpočtových prostriedkov vo výške 36 324,0 milióna EUR a príjmov pripísaných tomuto odvetviu, ktoré sa odhadujú na 747,0 milióna EUR. Pokiaľ by sa uplatnil ukazovateľ na celkové financovanie vo výške 37 071,0 milióna EUR, ktoré by mali byť dostupné na financovanie tohto odvetvia, nevyčerpalo by sa 770,8 milióna EUR. Ostatná priama pomoc (67,4 milióna EUR) Na rozdiel od situácie na konci januára ostatná priama pomoc vykazovala k 28. februáru 2011 nadmerné čerpanie. Táto zmena je spôsobená rýchlejším rytmom platieb v oblasti pomoci na pestovanie bavlny a pri prechodnej platbe na ovocie a zeleninu. Zároveň sa v niektorých iných schémach (prémie za dojčiace kravy a pre bitúnky HD) v porovnaní s úrovňou ukazovateľa zaznamenal mierne pomalší rytmus platieb členských štátov. V tomto momente sa táto situácia považuje za dočasnú pre všetky uvedené opatrenia. Audit poľnohospodárskych výdavkov Zúčtovanie z predchádzajúcich rokov (+ 85,4 milióna EUR) Tento súčasný stav plnenia je výsledkom porovnania už vykonaných opráv v súvislosti s vyrovnaním účtov s úrovňou zodpovedajúceho ukazovateľa k 28. februáru 2011. Treba však poznamenať, že v súlade s legislatívnym časovým rámcom ešte neboli prijaté všetky rozhodnutia o zúčtovaní, ktoré sa očakávali v tomto rozpočtovom roku. Treba zdôrazniť, že Komisia vo svojom opravnom liste na rok 2011 navrhla opravy vo výške – 72,0 milióna EUR. Konečná suma predstavovala v rozpočte na rok 2011 – 272,0 milióna EUR. Momentálne sa Komisia domnieva, že očakávané opravy zo svojich rozhodnutí o vyrovnaní účtov a z nedodržania lehôt členskými štátmi na vyplatenie pomoci nebudú stačiť na uhradenie týchto mimoriadnych výdavkov vo výške – 200,0 milióna EUR. Komisia by mala pokryť z toho vyplývajúci výrazný schodok negatívnych rozpočtových prostriedkov kladnými prostriedkami s cieľom uzatvoriť túto rozpočtovú položku v roku 2011. ČERPANIE PRIPÍSANÝCH PRÍJMOV EPZF Z tabuľky v prílohe vyplýva, že sa k 28. februáru 2011 získali pripísané príjmy vo výške 1 227,5 milióna EUR. Konkrétne: - príjmy z opráv na základe rozhodnutí o vyrovnávaní účtov vo výške 236,1 milióna EUR, pričom do konca rozpočtového roka sa očakávajú ďalšie sumy; - príjmy z nezrovnalostí vo výške približne 65,7 milióna EUR, pričom sa do konca rozpočtového roka takisto očakávajú ďalšie sumy a - do tejto chvíle bola zinkasovaná väčšina príjmov z odvodov za mlieko vo výške približne 20,6 milióna EUR, čo mierne prekračuje pôvodný odhad 19,0 milióna EUR; - napokon, na rozdiel od pôvodne odhadovanej sumy 540,0 milióna EUR suma pripísaných príjmov, ktoré sa nakoniec preniesli z roku 2010 do roku 2011, predstavovala 905,1 milióna EUR. Výška pripísaných príjmov dostupných na financovanie výdavkov v rámci EPZF k 28. februáru 2011 tak predstavuje 1 227,5 milióna EUR. Momentálne Komisia odhaduje, že z pripísaných príjmov sa má ešte stále získať suma 384,6 milióna EUR (odhadované pripísané príjmy, ktoré sa majú vytvoriť z rozpočtu v roku 2011 v hodnote 707,0 milióna EUR, z čoho sa už vybralo 322,4 milióna EUR). ČERPANIE PRÍJMOV POCHÁDZAJÚCICH Z DOčASNÝCH SÚM NA REšTRUKTURALIZÁCIU (ODVETVIE CUKRU) V súlade s právnymi predpismi sa od novembra 2009 nevybrali od členských štátov žiadne nové dočasné sumy na reštrukturalizáciu. Celková suma pripísaných príjmov dostupných pre Fond na reštrukturalizáciu v odvetví cukru sa rovná sume prenesenej z rozpočtu na rok 2010, ktorá predstavuje 1 044,8 milióna EUR (viac ako 1 015,0 milióna EUR v rozpočte na rok 2011 v dôsledku platieb vykonaných na konci roku 2010, ktoré boli nižšie, ako sa očakávalo). ČERPANIE FONDU NA REšTRUKTURALIZÁCIU V ODVETVÍ CUKRU Ku koncu februára 2011 členské štáty realizovali platby v hodnote 10,6 milióna EUR, pokiaľ ide o pomoc na reštrukturalizačné opatrenia, diverzifikačnú pomoc alebo pomoc pri rafinácii cukru. ZÁVERY Z doterajšieho čerpania rozpočtových prostriedkov EPZF na rok 2011 za obdobie do 28. februára 2011 vyplýva, že mesačné vrátenie prostriedkov členským štátom prekročilo profil čerpania rozpočtu stanovený ukazovateľom približne o 219,6 milióna EUR. Získali sa pripísané príjmy v hodnote 1 227,5 milióna EUR a očakáva sa, že sa ešte v roku 2011 získa 384,6 milióna EUR. Momentálne Komisia očakáva, že pripísané príjmy, ktoré sú dostupné, ako aj tie, ktoré budú dostupné počas tohto roka, sa použijú na uhradenie financovania prevádzkových fondov pre organizácie výrobcov a pre režim jednotnej platby, ako sa pôvodne očakávalo pri zostavovaní rozpočtu. Pokiaľ ide o zvýšenie opravy na základe vyrovnania účtov z – 200,0 milióna EUR na celkových – 272 miliónov EUR (pozri bod 4.3.1), Komisia bude prísne sledovať vývoj čerpania rozpočtu, aby zistila, či nedostatočné čerpanie v iných oblastiach rozpočtu umožní financovať časť svojich negatívnych výdavkov, ktoré by neboli uhradené na základe rozhodnutí o vyrovnaní účtov Komisie a iných opráv za nedodržanie termínu platby príslušnými členskými štátmi. [pic] [1] Ú. v. EÚ L 209, 11.8.2005, s. 1. [2] Najskôr sa musia použiť prenesené pripísané príjmy, to znamená skôr ako rozpočtové prostriedky schválené rozpočtovým orgánom alebo pripísané príjmy vytvorené počas roka (článok 10 nariadenia o rozpočtových pravidlách).